“Vir almal wat so getrou vir Noriko gebid het en steeds bid net die volgende: Na haar vorige operasie 10 jaar gelede, kon sy vir 4 maande lank nie eet nie en was dit gevolglik vir haar n baie traumatiese ervaring. Hierdie keer was haar herstel egter so vinnig en bo alle verwagting dat sy en haar familie dit dadelik toegeskryf het aan al die gebede!! Sy is binne 2 en ‘n halwe weke ontslaan wat bittergou is vir Japan, waar hulle die pasiënt gewoonlik baie lank in die hospitaal hou. Dank die Here saam met ons vir haar vordering en bid asseblief steeds vir volkome genesing van gees, siel en liggaam.”
Dankie vir jou ondersteuning … vier nou ook hierdie groot vreugdes – deur die worstelinge – saam met ons!
Anton en Elsa se advies was: “Laat die kerk die keuse maak, nie julle nie. God sal deur middel van sy kerk leiding verskaf.”
Genesis 13:10-11 vertel vir ons dat Lot sy eie keuse volgens sy begeerte gemaak het. Hy “het rondgekyk na die vrugbare valleie van die Jordaanvallei in die rigting van Soar. Die hele gebied was waterryk, soos die tuin van die Here, …. Toe kies Lot die Jordaanvallei … vir homself.”
Dit is altyd die beste vir ons om God te laat kies en sy rigting te volg. Ons weet immers dat ons Hemelse Vader se keuses gebaseer is op sy oneindige wysheid en liefde.
Die besluit van die Missie Japan-afvaardiging was nie volgens ons insig op daardie tyd die regte een nie. Desondanks, glo ons dit was God wat deur die gebedsafhanklike en wyse leiding van die kerk vir ons gekies het. Ons kon eenvoudig nie teenstribbel of beswaar maak nie. Ons het onmiddellik toegegee.
Ons weet ook nie wat vir ons in Suid-Afrika voorlê nie. Ons ervaar onsekerheid en kommer. Ons moes egter die wyse besluit as God se duidelike leiding aanvaar, en, sonder enige verdere vrae of besware, onderwerp ons ons aan Hom. Ons lewens tot dusver was in Sy Hande en ons toekoms en die lewens van ons kinders is in Sy Hande.